
	Parlamentul României

Camera Deputaţilor

Comisia pentru cultură, arte, mijloace de informare în masă
	


București, 10 iunie 2021
PL-x 197/2020

BIROUL PERMANENT AL CAMEREI DEPUTAŢILOR

Alăturat, vă înaintăm raportul suplimentar al Comisiei pentru cultură, arte, mijloace de informare în masă, asupra Proiectului de Lege pentru instituirea "Anului Promovării Lecturii" în România – 2020, transmis cu adresa nr.  PL - x 197 din 29 aprilie 2020, şi înregistrat la Comisie cu nr. 4c-12/91/30.04.2020.

	
	                                  PREŞEDINTE,

                                 Iulian BULAI


	
	


PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
suplimentar  

asupra  Proiectului de Lege pentru instituirea "Anului Promovării Lecturii" în România – 2020

În temeiul dispoziţiilor art. 94 din Regulamentul Camerei Deputaţilor, republicat Comisia pentru cultură, arte, mijloace de informare în masă a fost sesizată spre dezbatere în fond cu Proiectul de lege pentru instituirea "Anului Promovării Lecturii" în România – 2020, transmis cu adresa nr. PL-x 197 din 29 aprilie 2020 şi înregistrat la Comisia pentru cultură, arte, mijloace de informare în masă cu nr. 4c-12/91/30.04.2020.

Inițiativa legislativă a fost transmisă spre dezbatere şi avizare Comisiei pentru buget, finanţe şi bănci, Comisiei pentru învăţământ, ştiinţă, tineret şi sport, Comisiei juridice, de disciplină şi imunităţi și Comisiei pentru egalitatea de şanse pentru femei şi bărbaţi. 
Până la data întocmirii raportului, s-au primit:

- avizul favorabil, cu amendamente admise ale Comisiei pentru învăţământ, ştiinţă, tineret şi sport, transmis cu nr. 4c-11/150 din data de 5 mai 2020.

- avizul favorabil al Comisiei pentru egalitatea de şanse pentru femei şi bărbaţi, transmis cu nr. 4c-20/193 din data de 5 mai 2020.

În redactarea raportului, Comisia a mai avut în vedere:

- avizul favorabil, cu observaţii şi propuneri, cu nr. 982/06.12.2019, emis de Consiliul Legislativ;

- avizul cu nr. 6066/27.11.2019, emis de  Consiliul Economic şi Social.
Prin obiectul de reglementare şi conţinutul său, proiectul de lege face parte din categoria legilor ordinare. 

În calitate de primă Cameră sesizată, Senatul a adoptat iniţiativa legislativă în ședința din 23 aprilie 2020, ca urmare a depășirii termenului de adoptare, potrivit prevederilor art. 75 alin. (2) teza a III-a din Constitutia României republicată.
Potrivit prevederilor art. 75 din Constituţia României, republicată, şi ale art.91 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Proiectul de lege are ca obiect de reglementare instituirea anului 2020 ca „Anul Promovării Lecturii” în România, prin organizarea de evenimente culturale menite să încurajeze lectura, cu precădere în rândul copiilor şi tinerilor.

Comisia a dezbătut inițiativa legislativă în şedinţa online din 29 iunie 2020. La şedinţa Comisiei pentru cultură, arte și mijloace de informare în masă, au fost prezenţi 13 deputaţi din numărul total de 16 membri, conform listei de prezenţă.   
În conformitate cu prevederile art. 55 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Liviu Brătescu, secretar de stat în Ministerul Culturii. 
Raportul Comisiei a fost adoptat cu unanimitatea voturilor parlamentarilor prezenţi.

În urma dezbaterilor şi a opiniilor exprimate, Comisia pentru cultură, arte, mijloace de informare în masă a propus plenului Camerei Deputaților adoptarea, cu amendamente, a Proiectului de Lege pentru instituirea "Anului Promovării Lecturii" în România – 2020.
****

În ședința din 26 mai 2021 inițiativa legislativă a fost retrimisă Comisiei sesizate în fond, în vederea întocmirii unui raport suplimentar.

Membrii Comisiei pentru cultură, arte, mijloace de informare în masă s-au reunit pentru lucrări în ședința din 8 iunie a.c. în vederea reanalizării inițiativei legislative.
La lucrările Comisiei au participat, din totalul de 12 parlamentari, un număr de 7 deputați.

În urma dezbaterilor și a opiniilor exprimate, membrii Comisiei au hotărât, cu unanimitatea voturilor parlamentarilor prezenți, întocmirea unui raport suplimentar de respingere a Proiectului de lege pentru instituirea "Anului Promovării Lecturii" în România – 2020. 

       PREŞEDINTE,

                                   
       Iulian BULAI

